Klitmøller i Thy er kendt som et nordeuropæisk paradis for surfere. Exceptionelt gode vand- og vindforhold ved Vesterhavet gør, at området nærmest er en ren legeplads for surfere. Ligesom Hawaii i Stillehavet er. Det er også grunden til, at Klitmøller er blevet kendt som "Cold Hawaii". Klitmøller har mange gange været værtsby for store stævner. Og skal være det igen til efteråret. I september holdes der World Cup i windsurfing for surfere fra hele verden. Parasollen lægger vejen forbi for at høre mere om surfing. Vi skal høre om forskellige former for surfing, vi ser på udstyr, vi skal høre, hvad det er for en konflikt navnet "Cold Hawaii" er ophav til - og så får vores vært Flemming Retbøll en begynderlektion på surfbræt. Se Parasollen på TV2/Nord - fredag klokken 19.30.

Referat:
Klitmøller i Thy er en populær nordjysk ferieby - især for surferfolket. Flemming Retbøll og Parasollen tager på besøg fredag aften.